Α4-0109/96

Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την προστασία των καταναλωτών όσον αφορά την ένδειξη των τιμών των προϊόντων που προσφέρονται στους καταναλωτές (COM(95)0276 - C4-0301/95 - 95/0148(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη -1 (νέα)

>Κείμενο μετά την ψηφοφορία στο ΕΚ>

(-1) ότι η διαφανής λειτουργία της αγοράς και η σωστή ενημέρωση αποβαίνει προς όφελος των καταναλωτών και του υγιούς ανταγωνισμού μεταξύ επιχειρήσεων και προϊόντων[semigr ]

(Τροπολογία 2)

Πρώτη αιτιολογική σκέψη

>Αρχικό κείμενο>

(1) ότι είναι σημαντικό να εξασφαλισθεί στους καταναλωτές ένα υψηλό επίπεδο προστασίας και ότι η Κοινότητα συμβάλλει σε αυτό με συγκεκριμένες ενέργειες που προβλέπουν κατάλληλη ενημέρωση των καταναλωτών επί των τιμών προϊόντων που τους προσφέρονται[semigr ]

>Κείμενο μετά την ψηφοφορία στο ΕΚ>

(1) ότι για αυτό το λόγο είναι σημαντικό να εξασφαλισθεί στους καταναλωτές ένα υψηλό επίπεδο προστασίας και ότι η Ένωση συμβάλλει σε αυτό με συγκεκριμένες ενέργειες που προβλέπουν ακριβή, ταχεία και σαφή ενημέρωση των καταναλωτών επί των τιμών προϊόντων που τους προσφέρονται[semigr ]

(Τροπολογία 3)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

(6α) ότι οι παραγωγοί και οι έμποροι που ασχολούνται με αλυσίδες προϊόντων μπορούν να συνεχίσουν τη δραστηριότητά τους αυτή και να την αναπτύξουν περαιτέρω, υπό τον όρο όμως ότι θα αναφέρεται η τιμή ανά μονάδα μέτρησης[semigr ]

(Τροπολογία 4)

Αιτιολογική σκέψη 12α (νέα)

>Κείμενο μετά την ψηφοφορία στο ΕΚ>

(12α) ότι μετά την εισαγωγή του ενιαίου νομίσματος, στη διάρκεια της μεταβατικής περιόδου κατά την οποία οι τιμές θα πρέπει να αναφέρονται τόσο στο εθνικό νόμισμα όσο και στο ενιαίο νόμισμα, θα αναφέρονται 3 τιμές ανά προϊόν[semigr ]

(Τροπολογία 5)

Αιτιολογική σκέψη 17α) (νέα)

>Κείμενο μετά την ψηφοφορία στο ΕΚ>

(17α) ότι είναι ως εκ τούτου σημαντικό να εκπονήσει η Επιτροπή, πριν τεθεί σε ισχύ η παρούσα οδηγία, σε συνεργασία με τις κυβερνήσεις των κρατών μελών και τις αρμόδιες οργανώσεις, μία επακριβή εκτίμηση του κόστους που συνεπάγεται για τις εταιρίες λιανικού εμπορίου, ιδίως στον τομέα των μικρών και μεσαίων επιχειρήσεων, η πλήρης εφαρμογή της.

(Τροπολογία 6)

Δέκατη ένατη αιτιολογική σκέψη

>Αρχικό κείμενο>

(19) ότι ιδιαίτερη προσοχή θα πρέπει να δοθεί στις προσαρμογές οι οποίες θα πρέπει να πραγματοποιηθούν στα μικρά εμπορικά καταστήματα λιανικής πώλησης, λαμβάνοντας υπόψη ιδίως την τεχνολογική εξέλιξη και το χρονοδιάγραμμα που προβλέπεται για την εισαγωγή του ενιαίου νομίσματος και ότι για το σκοπό αυτό η Επιτροπή θα υποβάλει αίτηση αξιολόγησης της κατάστασης δύο έτη πριν από την τελευταία προβλεπόμενη προθεσμία για τη γενικευμένη εφαρμογή του συστήματος,

>Κείμενο μετά την ψηφοφορία στο ΕΚ>

(19) ότι ιδιαίτερη προσοχή θα πρέπει να δοθεί στις προσαρμογές οι οποίες θα πρέπει να πραγματοποιηθούν στα μικρά εμπορικά καταστήματα λιανικής πώλησης, λαμβάνοντας υπόψη ιδίως την τεχνολογική εξέλιξη και το χρονοδιάγραμμα που προβλέπεται για την εισαγωγή του ενιαίου νομίσματος και ότι για το σκοπό αυτό η Επιτροπή θα υποβάλει αίτηση αξιολόγησης της κατάστασης ένα έτος πριν από την τελευταία προβλεπόμενη προθεσμία για τη γενικευμένη εφαρμογή του συστήματος,

(Τροπολογία 24)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

>Κείμενο μετά την ψηφοφορία στο ΕΚ>

Η οδηγία αυτή δεν εφαρμόζεται σε:

>Κείμενο μετά την ψηφοφορία στο ΕΚ>

- τρόφιμα που πωλούνται σε ξενοδοχεία, καφενεία, εστιατόρια, δημόσια κτήρια, κινηματογράφους και θέατρα, εκπαιδευτικά ιδρύματα, τόπους αναψυχής, καταστήματα για το προσωπικό σε χώρους εργασίας, νοσοκομεία, καντίνες και παρεμφερείς χώρους

>Κείμενο μετά την ψηφοφορία στο ΕΚ>

- πλανόδιους πωλητές

>Κείμενο μετά την ψηφοφορία στο ΕΚ>

- προϊόντα που πωλούνται στα μεταφορικά μέσα

>Κείμενο μετά την ψηφοφορία στο ΕΚ>

- προϊόντα που πωλούνται από μηχανήματα

>Κείμενο μετά την ψηφοφορία στο ΕΚ>

- δημοπρασίες

>Κείμενο μετά την ψηφοφορία στο ΕΚ>

- αγοραπωλησίες μεταξύ ιδιωτών

(Τροπολογία 9)

Άρθρο 2

>Αρχικό κείμενο>

Για τους σκοπούς της παρούσας οδηγίας νοούνται ως:

>Κείμενο μετά την ψηφοφορία στο ΕΚ>

Για τους σκοπούς της παρούσας οδηγίας νοούνται ως:

>Αρχικό κείμενο>

α) τιμή πώλησης: η τιμή που ισχύει για δεδομένη ποσότητα προϊόντος[semigr ]

>Κείμενο μετά την ψηφοφορία στο ΕΚ>

α) τιμή πώλησης: η τελική τιμή που ισχύει για δεδομένη ποσότητα προϊόντος, συμπεριλαμβανομένου του ΦΠΑ, όλων των λοιπών φόρων και του κόστους όλων των υπηρεσιών τις οποίες πρέπει υποχρεωτικώς να καταβάλλει ο καταναλωτής[semigr ]

>Αρχικό κείμενο>

β) τιμή ανά μονάδα μέτρησης: η τιμή που ισχύει για ποσότητα ενός χιλιογράμμου, ενός λίτρου, ενός μέτρου, ενός τετραγωνικού μέτρου, ενός κυβικού μέτρου του προϊόντος η μιας άλλης ποσότητας, εφόσον αυτή χρησιμοποιείται κατά τρόπο 2γενικευμένο και συνήθη στα κράτη μέλη για τη διάθεση στο εμπόριο ειδικών προϊόντων[semigr ]

>Κείμενο μετά την ψηφοφορία στο ΕΚ>

β) τιμή ανά μονάδα μέτρησης: η τελική τιμή, συμπεριλαμβανομένου του ΦΠΑ, όλων των λοιπών φόρων και του κόστους όλων των υπηρεσιών τις οποίες πρέπει υποχρεωτικώς να καταβάλλει ο καταναλωτής και που ισχύει για ποσότητα ενός χιλιογράμμου, ενός λίτρου, ενός μέτρου, ενός τετραγωνικού μέτρου, ενός κυβικού μέτρου του προϊόντος η μιας άλλης ποσότητας, εφόσον αυτή χρησιμοποιείται κατά τρόπο γενικευμένο και συνήθη στα κράτη μέλη για τη διάθεση στο εμπόριο ειδικών προϊόντων[semigr ]

>Αρχικό κείμενο>

γ) προϊόν που πωλείται χύμα: προϊόν που δεν έχει συσκευαστεί προηγουμένως και/ή μετράται ή ζυγίζεται μόνο παρουσία του τελικού καταναλωτή.

>Κείμενο μετά την ψηφοφορία στο ΕΚ>

γ) προϊόν που πωλείται χύμα: προϊόν που δεν έχει συσκευαστεί προηγουμένως και/ή μετράται ή ζυγίζεται μόνο παρουσία του τελικού καταναλωτή.

>Κείμενο μετά την ψηφοφορία στο ΕΚ>

γα) λιανικό εμπόριο: κατ' επάγγελμα διάθεση εμπορευμάτων σε προσιτά εν γένει σημεία πώλησης με προσωπικό ή πωλήσεις με αλληλογραφία.

(Τροπολογία 10)

Άρθρο 3, παράγραφος 2

>Αρχικό κείμενο>

2. Όταν τα προϊόντα πωλούνται χύμα πρέπει να αναγράφεται η τιμή ανά μονάδα μέτρησης για όλα τα προϊόντα που αναφέρονται στο άρθρο 1, εφόσον η τιμή πώλησης δεν μπορεί να ορισθεί πριν από τον προσδιορισμό της ποσότητας που ζητείται από τον τελικό καταναλωτή.

>Κείμενο μετά την ψηφοφορία στο ΕΚ>

2. Όταν τα προϊόντα πωλούνται χύμα πρέπει να αναγράφεται η τιμή ανά μονάδα μέτρησης για όλα τα προϊόντα που αναφέρονται στο άρθρο 1.

(Τροπολογία 11)

Άρθρο 3, παράγραφος 2α (νέα)

>Κείμενο μετά την ψηφοφορία στο ΕΚ>

2α. οι παρούσες διατάξεις ισχύουν και για κάθε είδος διαφήμισης, εάν σ' αυτή αναφέρεται μια τιμή.

(Τροπολογία 12)

Άρθρο 4, παράγραφος 2

>Αρχικό κείμενο>

2. Η τιμή πώλησης και η τιμή ανά μονάδα μέτρησης αναφέρονται στην τελική τιμή του προϊόντως υπό τους όρους που ορίζονται από τα κράτη μέλη.

>Κείμενο μετά την ψηφοφορία στο ΕΚ>

Διαγράφεται

(Τροπολογία 13)

Άρθρο 4, παράγραφος 3

>Αρχικό κείμενο>

3. Η τιμή ανά μονάδα μέτρησης πρέπει να αναφέρεται στην ποσότητα που έχει δηλωθεί, σύμφωνα με τις εθνικές και κοινοτικές διατάξεις. Εννοούνται συγκεκριμένα οι καθαρές ποσότητες προϊόντων.

>Κείμενο μετά την ψηφοφορία στο ΕΚ>

3. Η τιμή ανά μονάδα μέτρησης πρέπει να αναφέρεται στην ποσότητα που έχει δηλωθεί, σύμφωνα με τις εθνικές και κοινοτικές διατάξεις.

(Τροπολογία 14)

Άρθρο 5

>Αρχικό κείμενο>

Τα κράτη μέλη ορίζουν τους τρόπους εφαρμογής για την αναγραφή των τιμών, κυρίως όσον αφορά τις τιμές που ισχύουν για ποσότητα που χρησιμοποιείται κατά τρόπο γενικευμένο και συνήθη, όπως αναφέρεται στο άρθρο 2β.

>Κείμενο μετά την ψηφοφορία στο ΕΚ>

Η τιμή πώλησης και η τιμή ανά μονάδα μέτρησης πρέπει να επισημαίνονται στο προς πώληση προϊόν ή στην αλυσίδα στην οποία ανήκει το προϊόν. Σε μικρά καταστήματα λιανικής πώλησης η τιμή μπορεί επίσης να καταδεικνύεται σε κατάλογο τιμών που αναρτάται σε ευκρινές σημείο του καταστήματος.

(Τροπολογία 15)

Άρθρο 5α (νέο)

>Κείμενο μετά την ψηφοφορία στο ΕΚ>

Άρθρο 5α

Κατά τη μεταβατική περίοδο μετά την εισαγωγή του ενιαίου νομίσματος, θα πρέπει να αναφέρονται οι εξής 3 τιμές:

>Κείμενο μετά την ψηφοφορία στο ΕΚ>

- τιμή πώλησης στο εθνικό νόμισμα

- τιμή πώλησης στο ενιαίο νόμισμα

- τιμή ανά μονάδα μέτρησης στο ενιαίο νόμισμα.

(Τροπολογία 16)

Άρθρο 6

>Αρχικό κείμενο>

1. Τα κράτη μέλη μπορούν να εξαιρέσουν από την υποχρέωση της τιμής αναγραφής ανά μονάδα μέτρησης τα προϊόντα για τα οποία δεν θα ήταν σημαντική μια τέτοια αναγραφή λόγω της φύσης τους ή του προορισμού τους και τα προϊόντα για τα οποία μια τέτοια ένδειξη δεν αποτελεί επαρκή πληροφόρηση για τον καταναλωτή ή μπορεί να προκαλέσει σύγχυση.

>Κείμενο μετά την ψηφοφορία στο ΕΚ>

1. Τα κράτη μέλη μπορούν να εξαιρέσουν από την υποχρέωση της τιμής αναγραφής ανά μονάδα μέτρησης τα προϊόντα για τα οποία δεν είναι σημαντική μια τέτοια αναγραφή λόγω της φύσης τους ή του προορισμού τους.

>Αρχικό κείμενο>

2. Τα κράτη μέλη μπορούν να εξαιρέσουν από την υποχρέωση αναγραφής της τιμής ανά μονάδα μέτρησης τα προϊόντα για τα οποία η αναφορά στο μήκος, τη μάζα ή τον όγκο δεν απαιτείται από τις εγκεκριμένες διατάξεις σε εθνικό ή κοινοτικό επίπεδο. Η δυνατότητα αυτή καλύπτει κυρίως τα προϊόντα που διατίθενται στο εμπόριο κατά τεμάχιο ή κατά μονάδα.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

3. Για τους σκοπούς εφαρμογής των διατάξεων που προβλέπονται στις παραγράφους 1 και 2 παραπάνω, τα κράτη μέλη μπορούν, όσον αφορά τα μη εδώδιμα προϊόντα, να καταρτίζουν τον πίνακα των προϊόντων ή κατηγοριών προϊόντων που συνεχίζουν να υπόκεινται στην υποχρέωση αναγραφής της τιμής ανά μονάδα μέτρησης.

>Κείμενο μετά την ψηφοφορία στο ΕΚ>

3. Τα κράτη μέλη οφείλουν, όσον αφορά τα μη εδώδιμα προϊόντα, να καταρτίζουν τον πίνακα των προϊόντων που συνεχίζουν να υπόκεινται στην υποχρέωση αναγραφής της τιμής ανά μονάδα μέτρησης. Ο εν λόγω πίνακας καταρτίζεται με πρακτικό και ενιαίο τρόπο, εφόσον για κάθε προϊόν χρησιμοποιείται ο αριθμός GDT. Η Επιτροπή μεριμνά για ένα πλαίσιο έτσι ώστε οι πίνακες στα διάφορα κράτη μέλη να εναρμονισθούν από πλευράς περιεχομένου.

(Τροπολογία 17)

Άρθρο 6, παράγραφος 3α (νέα)

>Κείμενο μετά την ψηφοφορία στο ΕΚ>

3α. Όταν σε σημείο πωλήσεων πραγματοποιούνται προσωρινώς ειδικές προσφορές ή γίνεται προώθηση προϊόντων βάσει του προτύπου: «αγοράζετε τρία στην τιμή των δύο» αρκεί να αναγράφονται οι τρεις τιμές που έχουν ήδη προβλεφθεί από την οδηγία. Η ένδειξη άλλων τιμών ενημερωτικού χαρακτήρα είναι προαιρετική.

(Τροπολογία 23)

Άρθρο 5, παράγραφος 3β (νέα)

>Κείμενο μετά την ψηφοφορία στο ΕΚ>

3β. Η Επιτροπή και τα κράτη μέλη καλούνται να προβλέψουν κονδύλια για τη χρηματοδότηση της κατάρτισης των εργαζομένων στον τομέα των πωλήσεων όσον αφορά την επεξήγηση των τιμών στον καταναλωτή για την πρακτική εφαρμογή της ένδειξης της τιμής στο ευρωπαϊκό νόμισμα.

(Τροπολογία 18)

Άρθρο 7, εισαγωγικό τμήμα

>Αρχικό κείμενο>

Τα κράτη μέλη μπορούν να προβλέψουν την εφαρμογή της υποχρέωσης αναγραφής της τιμής ανά μονάδα μέτρησης προϊόντων, άλλων πέραν εκείνων που διατιθέμενα χύμα προσφέρονται από ορισμένα μικρά εμπορικά καταστήματα λιανικής πώλησης, το αργότερο για τις 6 Ιουνίου 2001, στο βαθμό όπου η υποχρέωση αναγραφής της τιμής ανά μονάδα μέτρησης από τις 7 Ιουνίου 1997,

>Κείμενο μετά την ψηφοφορία στο ΕΚ>

Τα κράτη μέλη μπορούν να προβλέψουν την εφαρμογή της υποχρέωσης αναγραφής της τιμής ανά μονάδα μέτρησης προϊόντων, άλλων πέραν εκείνων που διατιθέμενα χύμα προσφέρονται από ορισμένα μικρά εμπορικά καταστήματα λιανικής πώλησης, το αργότερο έξι έτη μετά τη δημοσίευση της παρούσας οδηγίας, στο βαθμό όπου η υποχρέωση αναγραφής της τιμής ανά μονάδα μέτρησης από την ημερομηνία που προβλέπεται στο άρθρο 10.1,

(Τροπολογία 19)

Άρθρο 7α (νέο)

>Κείμενο μετά την ψηφοφορία στο ΕΚ>

Άρθρο 7α

Η Επιτροπή λαμβάνει τα απαραίτητα μέτρα για την χορήγηση χρηματοδοτικής ενίσχυσης σε μικρούς λιανοπωλητές με στόχο:

>Κείμενο μετά την ψηφοφορία στο ΕΚ>

- την κατάρτιση ενημερωτικών προγραμμάτων για μικρούς λιανοπωλητές

- την εκπόνηση και την έκδοση ενημερωτικών φυλλαδίων σε συνεργασία με τους μικρούς λιανοπωλητές.

(Τροπολογία 20)

Άρθρο 9

>Κείμενο μετά την ψηφοφορία στο ΕΚ>

1. Στο άρθρο 1 της οδηγίας 95/58/ΕΚ του Ευρωπαϊκού Κοινοβουλίου και του Συμβουλίου, της 29ης Νοεμβρίου 1995*, η φράση «προθεσμία εννέα ετών» αντικαθίσταται από τη φράση «προθεσμία η οποία λήγει την ημερομηνία που προβλέπεται στο άρθρο 10, παράγραφος 1 της οδηγίας 96/.../ΕΚ».

>Αρχικό κείμενο>

Η οδηγία του Συμβουλίου 79/581/ΕΟΚ της 19ης Ιουνίου 1979, που τροποποιήθηκε από την οδηγία του Συμβουλίου 88/315/ΕΟΚ της 7ης Ιουνίου 1988, και η οδηγία 88/314/ΕΟΚ της 7ης Ιουνίου 1988 καταργούνται από την 7η Ιουνίου 1997.

>Κείμενο μετά την ψηφοφορία στο ΕΚ>

2. Η οδηγία του Συμβουλίου 79/581/ΕΟΚ της 19ης Ιουνίου 1979, που τροποποιήθηκε από την οδηγία του Συμβουλίου 88/315/ΕΟΚ της 7ης Ιουνίου 1988, η οδηγία 88/314/ΕΟΚ της 7ης Ιουνίου 1988 και η ανωτέρω οδηγία 95/58/ΕΟΚ καταργούνται από την ημερομηνία που προβλέπεται στο άρθρο 10, παράγραφος 1.

_____________

(*) ΕΕ L 299 της 12.12.1995, σελ. 11.

(Τροπολογία 21)

Άρθρο 10, παράγραφος 1

>Αρχικό κείμενο>

1. Τα κράτη μέλη εκδίδουν τις αναγαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο έως τις 6 Ιουνίου 1997. Τα κράτη μέλη ενημερώνουν αμέσως την Επιτροπή σχετικά. Οι εκδιδόμενες διατάξεις εφαρμόζονται από την 7η Ιουνίου 1997.

>Κείμενο μετά την ψηφοφορία στο ΕΚ>

1. Τα κράτη μέλη εκδίδουν τις αναγαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο δύο έτη μετά την δημοσίευση της οδηγίας. Τα κράτη μέλη ενημερώνουν αμέσως την Επιτροπή σχετικά. Οι εκδιδόμενες διατάξεις εφαρμόζονται μετά την παρέλευση διετίας από τη δημοσίευση της παρούσας οδηγίας.

(Τροπολογία 22)

Άρθρο 11, παράγραφος 1

>Αρχικό κείμενο>

1. Το αργότερο δύο έτη μετά την ημερομηνία που προβλέπεται στο άρθρο 10, παράγραφος 1, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο μια πρώτη έκθεση περί της εφαρμογής των διατάξεων που προβλέπονται στο άρθρο 7.

>Κείμενο μετά την ψηφοφορία στο ΕΚ>

1. Το αργότερο ένα έτος μετά την ημερομηνία που προβλέπεται στο άρθρο 10, παράγραφος 1, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο μια πρώτη έκθεση περί της εφαρμογής των διατάξεων που προβλέπονται στο άρθρο 7. Δύο έτη μετά από την ημερομηνία αυτή, η Επιτροπή υποβάλλει δεύτερη έκθεση.

Απόφαση νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης οδηγίας του Ευρωπαϊκού Κοινοβουλίου και του Συμβουλίου σχετικά με την προστασία των καταναλωτών όσον αφορά την ένδειξη των τιμών των προϊόντων που προσφέρονται στους καταναλωτές (COM(95)0276 - C4-0301/95 - 95/0148(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και προς το Συμβούλιο COM(95)0276 - 95/0148(COD)) ((EE C 260, 05.10.1995, σελ. 5)),

- έχοντας υπόψη το άρθρo 189 Β παράγραφος 2, και το άρθρο 129 παράγραφος 2 της Συνθήκης ΕΚ, στα οποία βασίζεται η πρόταση που υποβλήθηκε από την Επιτροπή

(C4-0301/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπής Γεωργίας και Ανάπτυξης της Υπαίθρου (Α4-0109/96),

1. εγκρίνει την πρόταση της Επιτροπής, με την επιφύλαξη των τροποποιήσεων που επέφερε σ' αυτήν[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2, της Συνθήκης ΕΚ[semigr ]

3. καλεί το Συμβούλιο, να συμπεριλάβει, στην κοινή θέση που θα καθορίσει σύμφωνα με το άρθρο 189 Β παρ. 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, να το ενημερώσει στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, και ζητεί να κινήσει τη διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.